Több francia lap is arról ír, hogy a Dijon vezetőedzője túl bőnek találja a csapat keretét, ezért néhány játékost elengedne a téli átigazolási időszak során. Ezek között a labdarúgók között lehet az a Lang Ádám is, aki alig kapott lehetőséget az őszi szezon során (mindössze három bajnokin játszott), és nemrégiben elismerte, hogy emiatt váltana a télen.

A L’Équipe információi szerint több klub is kölcsönvenné a válogatott futballistát. Az észak-amerikai bajnokságban (MLS) szereplő Los Angeles Galaxyt, valamint a francia másodosztály 16. helyén álló Nancyt meg is nevezik. Ezek mellett orosz és lengyel érdeklődőről írnak.

Lang szerződése 2020-ig érvényes a Dijonnal.